20 ปี ILEA Bangkok
https://www.facebook.com/ILEABangkok,สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมายกรุงเทพฯ (ILEA Bangkok) ฉลองครบรอบ 20 ปี เมื่อ 23 พ.ค.ที่ผ่านมา,ILEA เป็นหน่วยงานความร่วมมือระหว่างรัฐบาลไทยและสหรัฐอเมริกาในการส่งเสริมความมั่นคงระดับภูมิภาค จัดฝึกอบรมด้านบังคับใช้กฎหมาย เสริมทักษะความสามารถของเจ้าหน้าที่บังคับใช้กฎหมายของไทยและในภูมิภาคในการต่อสู้กับอาชญากรรมและสนับสนุนหลักนิติธรรม,เจ้าหน้าที่จากทั้งสหรัฐฯและไทยร่วมงานฉลองครบรอบ 20 ปีของสถาบัน ณ อาคารสำนักงาน ILEA สโมสรตำรวจ ผู้เข้าร่วมงาน รวมทั้งประธานกรรมการป้องกันและปราบปรามการทุจริตแห่งชาติ (ป.ป.ช.) พลตำรวจเอก วัชรพล ประสารราชกิจ ผู้ช่วยผู้บัญชาการตำรวจแห่งชาติ พลตำรวจโท ณัฐธร เพราะสุนทร ผู้ช่วยรัฐมนตรีว่าการกระทรวงการต่างประเทศสหรัฐอเมริกา ฝ่ายกิจการยาเสพติดและการบังคับใช้กฎหมายระหว่างประเทศ (INL) เคิร์สเตน แมดดิสัน และอุปทูตรักษาการแทนเอกอัครราชทูตสหรัฐอเมริกาประจำประเทศไทย ปีเตอร์ เฮย์มอนด์,ILEA Bangkok ก่อตั้งขึ้นเมื่อ 30 ก.ย. 2541 มีภารกิจส่งเสริมความร่วมมือในภูมิภาคโดยจัดให้มีการฝึกอบรมด้านการบังคับใช้กฎหมายที่ทันสมัยในประเด็นต่างๆ เช่น การสืบสวนสอบสวนคดีอาญา การต่อต้านการก่อการร้าย การปราบปรามยาเสพติด การทุจริตและอาชญากรรมทางการเงิน การค้ามนุษย์ อาชญากรรมไซเบอร์,ILEA Bangkok เป็นหนึ่งในสถาบัน ILEA ห้าแห่งทั่วโลก อีกสี่แห่งอยู่ที่กรุงบูดาเปสต์ ประเทศฮังการี กรุงกาโบโรน ประเทศบอตสวานา กรุงซานซัลวาดอร์ ประเทศเอลซัลวาดอร์และเมืองรอสเวลล์ รัฐนิวเม็กซิโกในสหรัฐฯ ในช่วง 20 ปีที่ผ่านมา มีเจ้าหน้าที่บังคับใช้กฎหมายผ่านการฝึกอบรมจากสถาบัน ILEA ทุกแห่งรวมกันแล้วกว่า 60,000 คน จาก 85 ประเทศทั่วโลก,ตัวอย่างการฝึกอบรมเมื่อเร็วๆนี้ของ ILEA ได้แก่ การฝึกอบรมว่าด้วยการต่อต้านการก่อการร้าย ครั้งที่ 8 ในเดือน พ.ค.2562 ที่สำนักงานสอบสวนกลางของสหรัฐฯ (FBI) และ ILEA Bangkok จัดขึ้น มุ่งเน้นการต่อต้านการก่อการร้ายซึ่งเป็นความท้าทายที่มีร่วมกัน การฝึกอบรมดังกล่าวมีผู้เข้าร่วม 33 คนจาก 9 ประเทศ.
สถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมายกรุงเทพฯ (ILEA Bangkok) ฉลองครบรอบ 20 ปี เมื่อ 23 พ.ค.ที่ผ่านมา
ณัฐธร เพราะสุนทร,เคิร์สเตน แมดดิสัน,การฝึกอบรม,ILEA Bangkok,ฉลองครบรอบ 20 ปี,วัชรพล ประสารราชกิจ,หน้าต่างโลก